Държавен вестник, бр. 11, 2012 г., стр. 17

БРОЙ  11	
Д Ъ Р Ж А В Е Н  В Е С Т Н И К 	
СТР.  17  
издадено удостоверение по чл. 55, ал. 2 или 
по чл. 58, ал. 3, е длъжно в срок до 24 часа 
да уведоми органа, който води регистъра за 
съответните марки.
(2) В случай на изгубване, кражба или при 
изваждане от употреба на марка по чл. 50, 
т. 3 кметът на съответната община уведомява 
в 7-дневен срок съответната РДГ.
Чл. 61. (1) Изработването на нов екземпляр 
от регистрирана марка се извършва след уни­
щожаване на повредената марка.
(2) Изваждането от употреба на марките се 
извършва със заповед на органа, който води 
съответния регистър. 
Г л а в а  с е д м а
УСЛОВИЯ И РЕД ЗА МАРКИРАНЕ НА 
ОПРЕДЕЛЕНИТЕ ЗА СЕЧ ДЪРВЕТА И 
НА ДЪРВЕСИНАТА ПРЕДИ НЕЙНОТО 
ТРАНСПОРТИРАНЕ
Чл. 62. Определените за сеч дървета, когато 
това се изисква по наредбата по чл. 101, ал. 3 
ЗГ, се маркират с контролна горска марка 
в основата на стъблото от долната страна 
на склона или на някой от повърхностните 
корени така, че след отсичане на дървото 
отпечатъкът на марката или пластината да 
се съхранят и да са видими. 
Чл. 63. (1) Преди експедиране от временен 
склад дървесината се маркира с контролна 
горска марка, като:
1. при едрата и средната строителна дър­
весина, както и при обли занаятчийски ма­
териали (ОЗМ) се маркира един от отрезите 
на всяка секция, на който предварително с 
траен знак е отбелязан обемът є;
2. при дребната строителна дървесина, 
дървесината за технологична преработка и 
дървата за горене се маркира най-малко 30 
на сто от общия обем на транспортираната 
дървесина чрез поставяне на марката на 
видимия при транспортиране отрез, като 
задължително се маркират всички отрези с 
диаметър над 20 см. 
(2) Маркирането по ал. 1 се извършва преди 
транспортиране на дървесината и по начин, 
позволяващ контрол по време на транспорта.
Чл. 64. Преди транспортиране дървесината, 
добита извън горски територии, се маркира 
по начина, указан в чл. 63.
Чл. 65. Маркирането с производствена 
марка на дървесина, транспортирана от обек­
ти, в които постъпва, преработва се или се 
експедира дървесина, се извършва:
1. на един от отрезите на всяка секция – за 
едрата и средната строителна дървесина и за 
фасонираната дървесина;
2. на един от отрезите на секциите при 
облата дребна строителна дървесина, дървеси­
ната за технологична преработка и дървата за 
горене, като се маркира най-малко 30 на сто 
от общия обем на транспортираната дърве­
сина, в т. ч. и всички секции с диаметър над 
20 см на видимия при транспортиране отрез;
3. за пакетирана фасонирана дървесина се 
маркира всеки пакет.
Чл. 66. (1) Определените за сеч дървета в 
един имот и/или едно насаждение се маркират 
само с един цвят боя или пластина. 
(2) При необходимост от частично кори­
гиране на извършено маркиране поставеният 
отпечатък от КГМ върху дърветата, които не 
следва да бъдат отсечени, се заличава или 
върху него се поставя червена боя, а новите 
дървета се маркират със същия цвят боя, 
използван при предишното маркиране.
(3) При извършване на ново цялостно 
маркиране – премаркиране на насаждение, 
подлежащите на отсичане дървета се маркират 
с друг цвят боя, различен от първоначалния.
Чл. 67. (1) Решение за отсичане на единични 
немаркирани дървета в обекти за добив на 
дървесина с цел предотвратяване на опасност 
за живота и здравето на хората се взема от 
лицето, на което е издадено позволителното 
за сеч.
(2) Лицето по ал. 1 поставя върху челата 
на пъновете на отсечените немаркирани дър­
вета отпечатък на контролната горска марка, 
като използва жълт цвят, и съставя на място 
протокол по образец, който се прилага към 
констативния протокол за освидетелстване 
на сечището.
Чл. 68. (1) При необходимост от отсичане 
на немаркирани дървета с цел предотвратяване 
или потушаване на пожари, при възникване 
или за предотвратяване на природни бедствия 
и аварии, както и с цел премахване на дърве­
та, създаващи опасност за функциониране на 
инфраструктурни обекти или за предотвратя­
ване на опасности, застрашаващи живота и 
здравето на хората, решението за отсичането 
им се взема от:
1. собственика на горската територия или 
лицето, упълномощено да я управлява;
2. служители на ИАГ или на нейните 
структури;
3. служители на МВР;
4. областния управител или кмета на съ­
ответната община;
5. лицето, стопанисващо инфраструктур­
ния обект.
(2) Лицето, взело решение за отсичането 
на дърветата по ал. 1, съставя констативен 
протокол, в който описва причините, мястото, 
датата, засегната площ, броя на отсечените 
дървета и/или приблизителния им обем, като 
уведомява собственика на горската територия 
и съответната РДГ, на които представя и копие 
от констативния протокол. Когато решението 
е взето от служители на МВР, констативният 
протокол се съставя от служители на съот­
ветната РДГ.